યુએસ ન્યુઝ એન્ડ વર્લ્ડ રિપોર્ટે દુનિયાના ૨૫ સૌથી શક્તિશાળી દેશોની યાદી જાહેર કરી છે જેમાં અમેરિકા સૌથી શક્તિશાળી દેશ છે. દર વર્ષે પ્રસિદ્ધ કરાતા આ રિપોર્ટમાં અમેરિકા પછી બીજા ક્રમે રશિયા છે. આ રેન્કિંગ દેશની અર્થવ્યવસ્થા, બીજા દેશો પર તેનો પ્રભાવ, મિલિટરી અને લિડરશીપના આધારે કરવામાં આવે છે. આ રિપોર્ટમાં ૮૦ દેશોને સામેલ કરવામાં આવ્યા હતા. અમેરિકાને દુનિયાની સૌથી પ્રભાવશાળી અર્થવ્યવસ્થા અને લશ્કરી તાકાત ધરાવતો દેશ ગણવામાં આવ્યો છે. યુએસ નાટો અને યુએન જેવા સંગઠનો દ્વારા આંતરરાષ્ટ્રીય ભૂમિકા નિભાવવવામાં પણ આગળ રહ્યું છે. બીજા સ્થાને રશિયા છે જે દુનિયાની સૌથી મોટી અર્થવ્યવસ્થાઓમાંથી એક છે. રિપોર્ટ પ્રમાણે, રશિયા પોતાની સૈન્ય તાકાત પર ભારે ખર્ચ કરે છે. ૨૦૧૬માં રશિયાએ પોતાના જીડીપીના ૫.૪ ટકા સંરક્ષણ ક્ષેત્રમાં ખર્ચ કર્યા હતા.